पाएं अपने शहर की ताज़ा ख़बरें और फ्री ई-पेपरडाउनलोड करें
मई महीने के पहले दिन शनिवार को अधिकतम तापमान 40 डिग्री तक गया। सुबह से दोपहर तक धूप तेज रही। शाम 5 बजे के बाद मौसम बदला। हल्की हवाएं चलती रही। मगरलोड ब्लॉक के बिरझुली के आश्रित ग्राम गोबरा पठार में तेज बारिश हुई। ओले गिरे। शहर में शाम 7 बजे से धूल भरी आंधी चली। बिजली कड़की। बूंदाबांदी हुई। इस दौरान शहर में लाइट बंद-चालू होती रही। शहर के स्ट्रीट लाइन घंटेभर बंद रही। दो सिस्टम सक्रिय, आज भी अंधड़, बारिश के आसार: मौसम वैज्ञानिक एचपी चंद्रा ने बताया कि एक द्रोणिका दक्षिण पूर्व राजस्थान और उसके आसपास से पूर्वी मध्यप्रदेश तक 0.9 किमी ऊंचाई तक स्थित है। एक चक्रवाती घेरा बिहार और उसके आसपास 1.5 किमी ऊंचाई तक स्थित है।
दोनों सिस्टम बनने से जिले में शनिवार को गरज-चमक के साथ बूंदाबांदी हुई। धूल भरी आंधी चली है। उन्होंने बताया कि प्रदेश में 2 मई को प्रदेश के कुछ स्थानों पर हल्की बारिश होने अथवा गरज-चमक के साथ छींटे पड़ने की संभावना है। एक-दो स्थानों पर बिजली गिरने व अंधड़ चलने की संभावना है। प्रदेश में अधिकतम तापमान में मामूली गिरावट आएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn